EM i fotball 2016

Europamesterskapet i fotball 2016 ble arrangert fra 10. juni til 10. juli 2016 i Frankrike. Det var det 15. EM i fotball  og for første gang deltok så mange som 24 lag i mesterskapet. Spania var regjerende mestre, men ble utslått av Italia i åttendedelsfinalen. Italia ble så utslått av Tyskland etter en lang og dramatisk straffesparkkonkurranse. Dermed møtte Tyskland vertsnasjonen Frankrike i semifinalen, hvorpå Frankrike avanserte etter to mål av turneringens toppscorer Antoine Griezmann. I finalen møtte Frankrike Portugal, som hadde slått overraskelseslaget Wales i den andre semifinalen. I en rimelig sjansefattig kamp scoret Portugal i andre ekstraomgang og vant turneringen.
Som vinnere kvalifiserte Portugal seg for FIFA Confederations Cup 2017 i Russland.


== Søknadsprosessen ==

Fire søkere leverte bud om å arrangere mesterskapet før tidsfristen 9. mars 2009. Disse var Frankrike, Italia, Tyrkia og Sverige-Norge. 9. desember 2009 ble imidlertid søknaden til Sverige-Norge skrinlagt, ettersom regjeringene i Norge og Sverige ikke ville gi statsgaranti. Frankrike ble offentliggjort som arrangørland 28. mai 2010. I selve avstemningen ble Italia utslått i første avstemningsrunde, mens Frankrike slo Tyrkia med 7 mot 6 stemmer i den avgjørende avstemningen.


== Kvalifisering ==

Kvalifiseringen foregikk fra september 2014 til november 2015. De 53 nasjonene som var med i kvalifiseringsspillet ble delt inn i 9 grupper for å konkurrere om 23 ledige plasser, da vertsnasjonen Frankrike var automatisk kvalifisert. De to beste i hver gruppe, pluss beste gruppetreer ble kvalifisert direkte til EM-sluttspillet, mens de åtte andre gruppetreerne ble trukket ut til omspillet om de fire siste EM-plassene. Frankrike som vertsnasjon deltok også indirekte i kvalifiseringen for å sikre dem treningskamper. De ble automatisk satt opp i gruppen med fem lag, og spilte dermed på de "ledige datoene" mot de andre lagene i gruppen. Selv om lagets kamper skal ikke telte poengmessig i kvalifiseringen hadde kampene dermed likevel påvirkning på FIFA-rankingen. Trekningen av kvalifiseringsgruppene ble foretatt i Nice 23. februar 2014.


=== Kvalifiserte lag ===

13 av de 16 lagene (inkludert vertskapsnasjonen Frankrike) som kvalifiserte seg for EM 2012 kvalifiserte seg også for dette mesterskapet. Blant dem var England som ble det 6. laget i historien til å gjennomføre en plettfri kvalifisering (10 seire på 10 kamper), regjerende europamester Spania, og regjerende verdensmester Tyskland - som kvalifiserte seg for sitt 12. strake EM.
Romania, Tyrkia, Østerrike og Sveits returnerte etter fraværet i EM 2012. Andre som var tilbake etter en stund ute i kulden var Belgia (for første gang siden EM 2000 på hjemmebane) og Ungarn - for første gang på 44 år og 30 år etter deres siste mesterskap (VM 1986).
Fem lag kom til EM for første gang: Albania, Island, Nord-Irland, Slovakia og Wales. Nord-Irland, Slovakia og Wales hadde tidligere deltatt i VM, mens Albania og Island aldri tidligere hadde vært i noe stort mesterskap. Samtidig kvalifiserte Østerrike og Ukraina seg for første gang gjennom kvalifiseringsspill, siden deres tidligere opptredener i EM-sammenheng var som automatisk kvalifiserte vertskapsnasjoner i henholdsvis EM 2008 og EM 2012.
Skottland var det eneste laget fra De britiske øyer som ikke kvalifiserte seg, mens vinnerne fra EM 2004 - Hellas - havnet på bunnen av sin kvalifiseringsgruppe. To andre tidligere EM-vinnere, Nederland (1988) og Danmark (1992) klarte heller ikke å kvalifisere seg. For Nederland var første gang siden EM 1984 og første store turnering siden VM 2002 at de også måtte bli hjemme, og det var også påfallende at dette skjedde bare 16 måneder etter at de vant bronse i VM 2014.


=== Seeding og trekning ===
Trekningen av gruppene ble gjort 12. desember 2015. Lagene ble seedet basert på UEFA-koeffisienten etter gruppespillet, altså:

40 % - gjennomsnitts ranking poengene pr kamp i denne kvalifiseringen.
40 % - gjennomsnitts ranking poengene pr kamp i kvalifiseringen til VM i fotball 2014 og selve mesterskapet.
20 % - gjennomsnitts ranking poengene pr kamp i kvalifiseringen til EM i fotball 2012 og selve mesterskapet.Seedingen var som følgende: (med rankingen i parentes)


== Arenaer ==
Det første offisielle EM i fotball ble arrangert i Frankrike i 1960. Frankrike har arrangert flere store fotballturneringer; VM 1938, EM 1984 og VM 1998.  Frankrike vant de to sistnevnte. Flere av stadionene for Euro 2016 har derfor vært i bruk i tidligere mesterskap, men er blitt renovert for dette mesterskapet.


== Turneringformat ==
Med 24 lag vil man i stor grad følge samme format som for Fotball-VM fra 1986 til 1994, men som vanlig i EM-sammenheng uten bronsefinalen. Det vil dermed bli gruppespill med 6 grupper a 4 lag, deretter 8-delsfinaler, kvartfinaler, semifinaler og finalen, totalt 51 kamper.
Både eneren og toeren fra hver gruppe, samt de 4 beste (av 6) treerne går dermed videre fra gruppespillet til cupspillet. Trekningen av hvilken gruppe man havnet i hadde også en også en effekt for det videre cupspillet: Gruppevinnerne fra gruppe A, B, C og D, vil møte lag som havnet på 3.-plass i sin gruppe, mens gruppevinnerne fra gruppe E og F vil møte lag som havnet på 2.-plass i sin gruppe. Dermed hadde lag som havnet i gruppe E og F (og som siktet på å vinne gruppa) et lite "handikap" allerede før mesterskapet hadde begynt.
Ved lik poengsum i gruppespillet teller innbyrdes oppgjør foran målforskjell. Dette medførte bl.a at Italia havnet foran Belgia i gruppe E.


== Tropper ==

Hvert land måtte melde inn 23 spillere totalt, hvorav tre av disse måtte være målvakter, senest innen ti dager før åpningskampen den 10. juni. Med 24 kvalifiserte lag utgjorde dette 552 påmeldte spillere ved turneringens start.


== Dommere ==
Følgende 18 hoveddommere ble valgt ut av UEFA den 15. desember 2015:

 Martin Atkinson
 Felix Brych
 Cüneyt Çakır
 Mark Clattenburg
 Willie Collum
 Jonas Eriksson
 Ovidiu Hațegan
 Sergej Karasev
 Viktor Kassai
 Pavel Královec
 Björn Kuipers
 Szymon Marciniak
 Milorad Mažić
 Svein Oddvar Moen
 Nicola Rizzoli
 Damir Skomina
 Clément Turpin
 Carlos Velasco Carballo


== Gruppespill ==


=== Gruppe A ===
Utdypende artikkel


=== Gruppe B ===
Utdypende artikkel


=== Gruppe C ===
Utdypende artikkel


=== Gruppe D ===
Utdypende artikkel


=== Gruppe E ===
Utdypende artikkel


=== Gruppe F ===
Utdypende artikkel


=== Rangering av lag på tredjeplass ===
De fire beste blant lagene som endte på tredjeplass i gruppespillet, vil gå videre til sluttspillet sammen med de tolv lagene som endte på første- og andreplass.


== Finalekamper ==


=== Utslagstablå ===


=== Åttendedelsfinaler ===
Detaljer


=== Kvartfinaler ===
Detaljer


=== Semifinaler ===
Detaljer


=== Finale ===
Detaljer


== Statistikk ==


=== Målscorere ===
6 mål Antoine Griezmann3 mål
2 mål
1 mål
1 selvmål Ciaran Clark (mot Sverige)
 Birkir Már Sævarsson (mot Ungarn)
 Gareth McAuley (mot Wales)


=== Disiplin ===
 Lorik Cana  Mot Sveits'
 Shane Duffy  Mot Frankrike'
 Aleksandar Dragović  Mot Ungarn'


=== Banens beste ===


== Referanser ==


== Eksterne lenker ==
(en) Offisielt nettsted 
(en) 2016 UEFA European Championship – kategori av bilder, video eller lyd på Commons